

**Arweinwyr Timau Partneriaeth ac Arweinwyr Timau Partneriaeth Gweithredol (rhaglenni a addysgir)**

**Cyfrifoldebau Arweinwyr Timau Partneriaeth**

Mae **cyfrifoldebau ATPau** fel a ganlyn:

* bod yn bwynt cyswllt i roi cyngor ar ddisgyblaethau academaidd;
* adolygu a rhoi sylwadau ysgrifenedig ar asesiadau drafft, gan gynnwys papurau arholiad;
* gwirio bod cyfrifoldebau marcio wedi’u neilltuo a bod cymedroli (gan gynnwys traws-gymedroli, lle bo’n briodol, gyda phartneriaid eraill sy’n darparu’r un rhaglen) yn digwydd;
* samplu gwaith myfyrwyr gan sicrhau bod perfformiad myfyrwyr yn cael ei asesu yn erbyn meini prawf sefydledig i sicrhau tegwch a chysondeb yn y broses asesu;
* gan ymgynghori ag aelodau priodol staff y Brifysgol, cymeradwyo penodi staff newydd gan y sefydliad partner i addysgu ar y rhaglen gydweithredol;
* cynnal cyfarfodydd gyda myfyrwyr lle bo modd a/neu gofnodi unrhyw faterion yn gysylltiedig â phrofiadau myfyrwyr a godwyd gan staff y sefydliad partner;
* cynorthwyo staff perthnasol y sefydliad partner i lunio dogfennaeth briodol ar gyfer y Brifysgol, megis Adroddiadau Blynyddol Rhaglenni a dogfennaeth ar gyfer dilysu/ ailddilysu.
* gwasanaethu mewn rôl ‘hwyluso’ mewn digwyddiadau dilysu/ailddilysu/adolygu;
* mynychu cyfarfodydd Byrddau Arholi, lle bo modd;
* gweithio gyda’r sefydliad partner i ddynodi ac enwebu arholwyr allanol i’w cymeradwyo gan y Brifysgol;
* Os yw’r rhaglen hefyd yn cael ei chyflwyno yn y Brifysgol (trefn freinio, oddi ar y campws), cysylltu â’r Rheolwr Rhaglen perthnasol i sicrhau bod rhaglen y sefydliad partner yn gyson â gofynion y Brifysgol a bod gwybodaeth am y rhaglen yn cael ei lledaenu i bob parti dan sylw;
* cyflwyno adroddiad i’r sefydliad partner, yr Athrofa berthnasol a’r Swyddfa Partneriaethau Cydweithredol gan ddefnyddio templed Atodiad CP6a.

**Cyfrifoldebau Arweinwyr Timau Partneriaeth Gweithredol**

Pan fo partneriaethau’n cynnwys nifer o raglenni, penodir ATPG i oruchwylio’r holl raglenni o fewn y bartneriaeth. Pan fo rhaglenni wedi’u lleoli mewn mwy nag un Athrofa, bydd un ATP Gweithredol fel arfer yn gweithio ar draws yr Athrofeydd. Cefnogir ATPau Gweithredol gan un neu fwy o ATPau pwnc-benodol a fydd yn ymgymryd â’r swyddogaethau asesu ar gyfer rhaglenni penodol.

Mae **cyfrifoldebau ATPGau** fel a ganlyn:

* cynnal cyfarfodydd gyda myfyrwyr lle bo modd a/neu gofnodi unrhyw faterion yn gysylltiedig â phrofiadau myfyrwyr a godwyd gan staff y sefydliad partner;
* gan ymgynghori ag aelodau priodol staff y Brifysgol, gan gynnwys arbenigwyr pwnc, cymeradwyo penodi staff newydd gan y sefydliad partner i addysgu ar y rhaglen gydweithredol;
* gwasanaethu mewn rôl ‘hwyluso’ mewn digwyddiadau dilysu/ailddilysu/adolygu;
* cyflwyno adroddiad i’r sefydliad partner, yr Athrofa berthnasol a’r Swyddfa Partneriaethau Cydweithredol gan ddefnyddio templed CP6a;
* cysylltu ag ATPau pwnc-benodol a fydd yn ymgymryd â’r swyddogaethau asesu, fel y bo’n briodol (gweler atodiad CP6b)

Pan fo dyletswyddau ATPG hefyd yn cynnwys dyletswyddau ATPau pwnc-benodol, byddant hefyd yn gyfrifol am y canlynol:

* bod yn bwynt cyswllt i roi cyngor ar ddisgyblaethau academaidd;
* adolygu a rhoi sylwadau ysgrifenedig ar asesiadau drafft, gan gynnwys papurau arholiad;
* gwirio bod cyfrifoldebau marcio wedi’u neilltuo a bod cymedroli (gan gynnwys traws-gymedroli, lle bo’n briodol, gyda phartneriaid eraill sy’n darparu’r un rhaglen) yn digwydd;
* samplu gwaith myfyrwyr gan sicrhau bod perfformiad myfyrwyr yn cael ei asesu yn erbyn meini prawf sefydledig i sicrhau tegwch a chysondeb yn y broses asesu;
* cynorthwyo staff perthnasol y sefydliad partner i lunio dogfennaeth briodol ar gyfer y Brifysgol, megis Adroddiadau Blynyddol Rhaglenni a dogfennaeth ar gyfer dilysu/ ailddilysu.
* mynychu cyfarfodydd Byrddau Arholi, lle bo modd;
* gweithio gyda’r sefydliad partner i ddynodi ac enwebu arholwyr allanol i’w cymeradwyo gan y Brifysgol;
* Os yw’r rhaglen hefyd yn cael ei chyflwyno yn y Brifysgol (trefn freinio, oddi ar y campws), cysylltu â’r Rheolwr Rhaglen perthnasol i sicrhau bod rhaglen y sefydliad partner yn gyson â gofynion y Brifysgol a bod gwybodaeth am y rhaglen yn cael ei lledaenu i bob parti dan sylw;